
ŠIAULIŲ MIESTO SAVIVALDYBĖS ADMINISTRACIJOS
PROJEKTŲ VALDYMO SKYRIUS

PRITARIMO ĮGYVENDINTI PROJEKTĄ „IKIMOKYKLINIO UGDYMO PASLAUGŲ PRIEINAMUMO DIDINIMAS ŠIAULIŲ MIESTO SAVIVALDYBĖJE“ 
PROJEKTO
AIŠKINAMASIS RAŠTAS

2023 m. 		d.  Nr. T-
Šiauliai


Pritarti, kad Šiaulių miesto savivaldybės administracija rengtų ir teiktų projekto įgyvendinimo planą projekto „Ikimokyklinio ugdymo paslaugų prieinamumo didinimas Šiaulių miesto savivaldybėje“ (toliau – Projektas) veikloms finansuoti, pritarti, kad būtų įgyvendinamas Projektas, numatyti Projektui įgyvendinti privalomojo prisidėjimo lėšas – 15 procentų patvirtintų Projekto biudžeto lėšų ir nenumatytų ar netinkamų finansuoti, tačiau Projektui įgyvendinti būtinų išlaidų, įpareigoti Šiaulių miesto savivaldybės administracijos direktorių pasirašyti visus su Projekto veiklų planavimu ir įgyvendinimu susijusius dokumentus. 


Tarybos sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi, 2023 m. liepos 31 d. Lietuvos Respublikos Vyriausybės nutarimu Nr. 612 „Dėl 2021–2027 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ Lietuvai skirtų lėšų paskirstymo“, Lietuvos Respublikos švietimo, mokslo ir sporto ministrės 2022 m. rugsėjo 30 d. įsakymu Nr. V-1542 „Dėl regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių patvirtinimo“, 2022–2030 m. Šiaulių regiono plėtros planu, patvirtintu 2023 m. vasario 8 d. Šiaulių regiono plėtros tarybos kolegijos sprendimu Nr. ŠR/TS-6 „Dėl 2022-2023 m. Šiaulių regiono plėtros plano patvirtinimo“.


Parengtu tarybos sprendimo projektu pritariama, kad Šiaulių miesto savivaldybės administracija rengtų ir teiktų Projekto įgyvendinimo planą ir įgyvendintų Projektą, kuris būtų finansuojamas Europos Sąjungos fondų ir Šiaulių miesto savivaldybės administracijos biudžeto lėšomis.


Priėmus sprendimą Šiaulių miesto savivaldybės administracija įgyvendins Projektą.
Projekto tikslas – užtikrinti ikimokyklinio ugdymo prieinamumą Šiaulių miesto savivaldybėje.
Projekto tikslinė grupė – vaikai, kuriems po Projekto įgyvendinimo bus suteikta galimybė gauti ikimokyklinio ugdymo paslaugas ir tėvai, kurių vaikai gaus ikimokyklinio ugdymo paslaugas. 
Trumpas veiklų aprašymas: Projekto metu bus rekonstruojamas pastatas, adresu Pabalių g. 35, Šiauliai, jame įkuriant 90 naujų ikimokyklinio ugdymo vietų. Pastato rūsyje bus įrengta multifunkcinė erdvė, dietologės kabinetas, virtuvė, produktų laikymo patalpa, persirengimo kambariai, sanitariniai mazgai ir kitos techninės patalpos. Pirmajame pastato aukšte bus įrengtos 3 lopšelio-daželio grupių patalpos, aktų salė, kūno kultūros trenerio patalpa, sporto salė ir kitos paskirties patalpos (dušai, inventoriaus patalpos ir pan.). Antrajame pastato aukšte bus įrengtos dar dvi lopšelio-darželio grupių patalpos, darbuotojų poilsio kambarys, raštinė, administracijos darbuotojų kabinetai (įskaitant psichologo, socialinio pedagogo, visuomenės sveikatos centro darbuotojo ir logopedo kabinetus), biblioteka ir kitos patalpos. Projekto įgyvendinimo metu bus sutvarkytos lauko erdvės, įrengiant automobilių stovėjimo aikštelę, universalią sporto aikštelę, kupolą, šiltnamį, vaikų žaidimo aikšteles, įrengiant želdynus. Visos atnaujinamos patalpos bus pritaikytos laisvam žmonių su negalia pateikimui ir bus aprūpintos reikiama įranga, kuri atitiks universalaus dizaino principus.
Projekto pareiškėjas – Šiaulių miesto savivaldybės administracija.
Projekto įgyvendinimo trukmė – 24 mėn. 
Planuojamas Projekto įgyvendinimo laikotarpis – 2024 - 2026 m.  
Projekto biudžetas – apie 2.941.177 Eur. 
Nepriėmus sprendimo, Šiaulių miesto savivaldybės administracija neįgyvendins Projekto.


Nėra.


Nenumatoma.

Sprendimui įgyvendinti reikalingos lėšos.
Vadovaujantis 2023 m. liepos 31 d. Lietuvos Respublikos Vyriausybės nutarimo Nr. 612 „Dėl 2021–2027 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ Lietuvai skirtų lėšų paskirstymo“ 2.1.2.1. punktu, įgyvendinant projektus, kuriais įgyvendinamos regionų plėtros programos regioninės pažangos priemonės ir kurie bendrai finansuojami 2021–2027 metų Europos Sąjungos fondų lėšomis, mažiausia galima projektų vykdytojo ir (ar) partnerio nuosavų lėšų suma, kuri turi būti naudojama šių projektų tinkamoms finansuoti išlaidoms apmokėti, kai šie projektai bendrai finansuojami Europos regioninės plėtros fondo lėšomis ir įgyvendinami Vidurio ir vakarų Lietuvos regione arba Sostinės regione, išskyrus Vilniaus miesto savivaldybę, – ne mažiau kaip 15 procentų visų projekto tinkamų finansuoti išlaidų. Planuojamas Projekto biudžetas Projekto veiklų įgyvendinimui sudaro apie 2.941.177,00 Eur; iš jų – 2.500.000,00 Eur – Europos Sąjungos lėšos (toliau – ES), 441.177,00 Eur – privalomojo prisidėjimo (Šiaulių miesto savivaldybės biudžeto) lėšos (toliau – SB).
Planuojamas lėšų paskirstymas:
2024 m.: ES – 1.000.000,00 Eur, SB – 102.700,00 Eur.
2025 m.: ES – 1.500.000,00 Eur, SB – 151.100,00 Eur.
2026 m.: SB – 187.377,00 Eur. 


Lietuvos Respublikos korupcijos prevencijos įstatymo 8 str. 1 d. 3 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius, susijusius su finansinės paramos teikimu ir naudojimu, įskaitant Europos Sąjungos ar kitų fondų finansinę paramą. 
Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.

Sprendimo projektą parengė Šiaulių miesto savivaldybės administracijos Projektų valdymo skyrius. Tiesioginis rengėjas – vyr. specialistė Giedrė Chrapač, tel. (8 41) 383 421. 	


Nenumatoma.


Projektų valdymo skyriaus vedėja                                                             	Ieva Džiaugienė





